stanford-oval/wikipedia huggingface dataset:
Big Country
Diskografia > Albumit ja EP:t

The Crossing (1983)
Wonderland (EP) (1984)
Steeltown (1984)
The Seer (1986)
Peace in Our Time (1988)
No Place Like Home (1991)
The Buffalo Skinners (1993)
Without the Aid of a Safety Net (live) (1994)
Radio 1 Sessions (live) (1994)
Why the Long Face? (1995)
BBC Live in Concert (1995)
Eclectic (live) (1996)
Brighton Rock (live) (1997)
King Biscuit Flower Hour (live) (1997)
Restless Natives & Rarities (1998)
Bon Apetit (EP) (1999)
In The Scud (EP) (1999)
Driving To Damascus (1999)
Come Up Screaming (live) (2000)
Big Country: The Nashville Album (2000)
Das Fest - Live In Germany 95 (live) (2001)
Keep on Truckin' (2001)
Undercover (covereita sisältävä albumi) (2001)
Rarities II (2001)
One In A Million (akustinen levy) (2001)
Greatest 12 Inch Hits (1980-luvun kappaleita uudelleenmiksattuina) (2001)
John Waynes Dream (US Remaster) (2002)
Live in Cologne (2002)
Rarities III (2002)
Singles Collection Vol. 1: The Mercury Years ('83 - '84) (2002)
Singles Collection Vol. 2: The Mercury Years ('84 - '88) (2002)
No Place Like Home + Peace In Our Time (2003)
Rarities IV (The Crossing Sessions) (2003)
Rarities V (No Place Like Home Sessions) (2003)
Rarities VI (2003)
Singles Collection Vol. 3: The Mercury Years ('88 - '93) (2003)
Singles Collection Vol. 4: The Mercury Years ('91 - '00) (2003)
Rarities VII (The Damascus Sessions) (2004)
The Buffalo Skinners (The US Remaster) (2005)
Rarities VIII (2005)
Without the Aid of a Safety Net - The Complete Concert (live) (2005)
Diskografia > Singlet

"Harvest Home" (1982, Britannian singlelistan #91)
"Fields of Fire (1983, #10)
"Wonderland" (1984, #8)
"East Of Eden" (1984, #17)
"Just A Shadow" (1985, #26)
"Look Away" (1986, #7)
"The Teacher" (1986, #28)
"One Great Thing" (1986, #19)
"Hold The Heart" (1986, #55)
"King of Emotion" (1988, #16)
"Broken Heart (Thirteen Valleys)" (1988, #47)
"Peace in Our Time" (1989, #39)
"Save Me" (1990, #41)
"Heart Of The World" (1990, #50)
"Republican Party Reptile" (1991, #37)
"Beautiful People" (1991, #72)
"Alone" (1993, #24)
"Ships" (1993, #29)
"The One I Love" (1993, -)
"I'm Not Ashamed" (1995, #69)
"Dreamer" (1995, #68)
"Fragile Thing" (Big Country featuring Eddi Reader, 1999, #69)
"Another Country" (2011)
Aiheesta muualla

Viralliset kotisivut
Big Country Myspacessa (englanniksi)
COmet Nucleus TOUR

CONTOUR-luotaimen laukaisuvalmisteluja
CONTOUR (COmet Nucleus TOUR) oli NASAn komeettaluotain, joka laukaistiin 3. heinäkuuta 2002 Delta II -kantoraketilla Cape Canaveral Air Force Stationin laukaisukompleksi 17A:sta, Floridasta. Se tuhoutui pian tämän jälkeen avaruudessa.
Se kehitettiin NASAn Discovery-ohjelmassa. Sen tarkoitus oli tutkia ohilentojen avulla kahta komeettaa, jotka olisivat olleet 2P/Encke ja 73P/Schwassmann-Wachmann. Kolmas kohde oli d'Arrest-komeetta.
Sen oma apogee-moottori Star 30BP (massa 377 kg) räjähti, kun se käynnistettiin 15. elokuuta 2002.
Luotaimen massa oli laukaisun hetkellä 775 kg, josta 70 kg oli hydratsiinia. Sen mittalaitteet olivat:
Contour Remote Imager/Spectrograph (CRISP)
Contour Aft Imager (CAI)
Dust Analyzer (CIDA). Ilmatieteen laitos osallistui tämän pölyanalysaattorin totettamiseen.
Neutral Gas Ion Mass Spectrometer (NGIMS).
Aiheesta muualla

Kuvia tai muita tiedostoja aiheesta COmet Nucleus TOUR Wikimedia Commonsissa
Bram Cohen

Bram Cohen vuonna 2017.
Bram Cohen (s. 1975) on yhdysvaltalainen tietokoneohjelmoija, joka tunnetaan parhaiten BitTorrent-palvelun perustajana. Hän on myös yksi CodeConin perustajista.
Cohen on kotoisin New Yorkin Manhattanilta. Hän asuu vaimonsa ja kahden lapsensa kanssa San Franciscon Bay Arean alueella. Cohenin mukaan hänellä on Aspergerin oireyhtymä.
Aiheesta muualla

Bram Cohen kotisivu (englanniksi)
Bram Cohenin blogi (englanniksi)
BitTorrentin sivusto (englanniksi)
Wired.com -artikkeli (englanniksi)
Cohen haastattelu aiheena BitTorrent ja CodeCon (englanniksi)
Cohenin haastattelu (englanniksi)
Brønnøysundin silta

Brønnøysundin silta
Brønnøysundin silta norj. Brønnøysund bru) on läänintiellä 54 Brønnøyn kunnassa Norjan Nordlandin läänissä sijaitseva silta. Se yhdistää Brønnøysundin kaupungin ja sen länsipuolella sijaitsevat saaret toisiinsa. Siltaa pitkin pääsee Torghatten-vuorelle.
Brønnøysundin silta on avattu vuonna 1979. Se on 550 metrin pituinen ulokesilta, joka on valmistettu esijännitetystä betonista. Sen pisin jänneväli on 110 metriä.
Brønnøysund

| Brønnøysund |
| --- | --- |
 Brønnøysund
 Koordinaatit: 65°28′30″N, 12°12′43″E 
Valtio:  Norja
Lääni:  Nordlandin lääni
Kunta:  Brønnøy
Perustettu:  2000
Väkiluku (2008):  4 474
Infobox OKVirheellinen NIMI-arvo: 
Brønnøysund on Norjan kaupunki ja Brønnøyn kunnan hallinnollinen keskus Nordlandin läänissä. Se sijaitsee rannikkotien numero 17 varrella, mannermaan ja Torgetin saaren ympärillä. Kaupungissa on konepajateollisuutta, kalanjalostusteollisuutta ja teurastamo.
Storgata Brønnøysundissa
Brønnøysund on vanha kauppapaikka ja liikenteen solmukohta eteläisessä Helgelandissa. Hurtigruten pysähtyy kaupungissa päivittäin. Brønnøysundin lentoasema on myös päivittäin yhteydessä Norjan lentoliikenteen solmukohtiin. Brønnøysund oli kaupunki (norj. ladested) 1923-1964. Se sai nykyisen kaupunkistatuksensa vuonna 2000.
Boniface Tshosa Setlalekgosi

Boniface Tshosa Setlalekgosi (14. syyskuuta 1927 Serowe – 25. tammikuuta 2019 Gaborone) oli botswanalainen roomalaiskatolinen piispa. Hän sai pappisvihkimyksensä 22. heinäkuuta 1963 ja tuli nimitetyksi Gaboronen hiippakunnan piispaksi 30. marraskuuta 1981. Hänet vihittiin piispaksi 6. maaliskuuta 1982. Pääkonsekraattorina toimi Peter Fanyana John Butelezi, jota avustivat Patrick Fani Chakaipa ja Alfonso Liguori Morapeli.
Setlalekgosi jäi eläkkeelle 5. helmikuuta 2009, jolloin hänen seuraajakseen nimitettiin Valentine Tsamma Seane. Hänen edeltäjänään puolestaan oli aikoinaan toiminut Urban Charles Joseph Murphy.
Börek

Börek on yleisnimitys turkkilaiselle piiraalle. Börekeja on monenmuotoisia ja eri raaka-aineista tehtyjä, muun muassa uppopaistettu sigara börek, pasteijaa muistuttava puf börek sekä pellillä tai vuoassa tehtävä tepsi börek. Täytteenä voi olla esimerkiksi jauhelihaa, fetajuustoa, kasviksia tai kaikkia näitä. Kreikkalaisessa keittiössä tunnetaan ”maito-börek” eli galaktobureko.
Lihabörek
Uppopaistettu sigara börek
Aiheesta muualla

Kuvia tai muita tiedostoja aiheesta Burek Wikimedia Commonsissa
Bonifacio Edu

Bonifacio Edu N'Dong (s. 3. kesäkuuta 1969) on päiväntasaajanguinealainen entinen yleisurheilija. Hän kilpaili vuoden 1996 kesäolympialaisissa Atlantassa. Hän putosi miesten 100 metrin juoksussa ensimmäisellä kierroksella jäätyään eränsä yhdeksänneksi. Hän osallistui lisäksi 4 × 100 metrin viestijuoksuun, jossa hän myös putosi ensimmäisellä kierroksella jäätyään eränsä viidenneksi yhdessä Ponciano Mbomion, Casimiro Asumu Nzen ja Gustavo Envelan kanssa.
Blake Bashoff

Blake Bashoff
Blake Warren Bashoff (s. 30. toukokuuta 1981) on yhdysvaltalainen televisio- ja elokuvanäyttelijä, joka on muun muassa tunnettu roolistaan Moritz Stiefelinä näytelmässä Spring Awakening. Hän on myös esiintynyt useissa televisiosarjoissa vierailevana tähtenä mukaan lukien ABC:n Lostissa, jossa hän näyttelee Karl Martinia.
Elämä ja ura

Bashoff syntyi Philadelphiassa ja on juutalainen. Bashoff aloitti näyttelemisen 10-vuotiaana työskennellen pääosin mainoksissa ja laulaen ja tanssien näyttämöllä. Hän muutti Hollywoodiin valmistuttuaan yliopistosta vuonna 1999.
Aiheesta muualla

Blake Bashoff Internet Movie Databasessa. (englanniksi)
Brunswick

Brunswick on Braunschweigin englanninkielinen nimi. Se on myös usean paikan nimi:
Brunswick, Yhdysvaltojen Georgia
Brunswick, Yhdysvaltojen Maine
Brunswick, Yhdysvaltojen Maryland
Brunswick, Yhdysvaltojen Minnesota
Brunswick, Yhdysvaltojen Missouri
Brunswick, Yhdysvaltojen New York
Brunswick, Yhdysvaltojen Ohio
Brunswick, Yhdysvaltojen Pohjois-Carolina
Brunswick, Yhdysvaltojen Wisconsin
Brunswick, Yhdysvaltojen Vermont
New Brunswick, Kanadan provinssi
Mount Brunswick, vuori Kanadassa
Brunswickin niemi, Chilessä
Brunswickin piirikunta, Yhdysvaltojen Pohjois-Carolina
Brunswickin piirikunta, Yhdysvaltojen Virgina
HMS Brunswick (1790), Britannian Kuninkaallisen laivaston linjalaiva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Brunswick”, voi hakea sivunnimihaulla, laajalla sivunnimihaulla tai tekstihaulla.
Börje Colliander

Börje Erland Colliander (17. huhtikuuta 1909 Turku – 29. marraskuuta 1994 Turku) oli suomalainen filosofian tohtori ja ruotsin kielellä kirjoittanut kirjailija.
Collianderin vanhemmat olivat filosofian maisteri Aleksander Erland Colliander ja Helga Maria Thomé. Hän pääsi ylioppilaaksi 1927 ja valmistui Åbo Akademista filosofian kandidaatiksi 1931 ja tohtoriksi 1935. Colliander toimi opettajana turkulaisissa kouluissa ja oli myös Åbo Akademin yleisen historian dosenttina 1943–1978 sekä vt. historian professorina 1964–1968 ja 1974.
Teoksia

Nimellä Börje Colliander:
Die Beziehungen zwischen Litauen und Deutschland während der Okkupation 1915-1918, Åbo Akademin väitöskirja. Åbo Tidnings och tryckeri aktiebolag, Åbo 1935
Randfolken ; nationella rörelser i det östeuropeiska randområdet, en redogörelse for̈ de viktigaste strömningarna. Söderström, Helsingfors 1938
Nationalismens enhet och mångfald. Förlaget Bro, Äbo 1941
Sveriges historia efter 1809. Förlaget Bro, Åbo 1942
"Finländsk" - ordet och begreppet. Anteckningar till belysande av idéinnehållet i vår nationella utveckling. Söderström, Helsingfors 1945
Modersmålet som massrörelse : ett apropå till språkjubileet 1863-1963. Ekenäs trykeri, Ekenäs 1963
Lausannemötet 1916, ett ideologiskt varsel under första världskriget. Acta Academiae Aboensis. Humaniora, v. 29, nr. 2. Åbo Akademi, Åbo 1964
En konspiratörs minnen 1911-1916 (Joseph Gabrys). Acta Academiae Aboensis. Humaniora, v. 31, nr. 1. Åbo Akademi, Åbo 1965
Nimellä B. E. Colliander:
Skvallerspegeln eller Sanningens pärla : revyy, kirj. B. E. Colliander ja Einar Hagman. Wasa Teater 1923
Månens horn : roman. Söderström, Helsingfors 1943
En hjärterdam : roman. Söderström, Helsingfors 1946
Brønshøj

Brønshøjn kirkko.
Brønshøj on Kööpenhaminan kaupunginosa. Se sijaitsee Brønshøj-Husumin tilastoalueella. 
Brønshøjissä oli 1600-luvulla kahdeksan maatilaa. Kylä liitettiin Kööpenhaminaan vuonna 1900, ja siellä on nykyisin tiheässä omakoti- ja kerrostaloja. Kylän historia näkyy romaanista tyyliä edustavassa kirkossa ja ratsastuskoulun rakennuksissa.
Brønshøjissa oli vuonna 2022 noin kymmenentuhatta asukasta.
Bletchley Park

Bletchley Park
Colossus
Bletchley Park, myös Asema X, on Bletchleyssä, Milton Keynesin kunnassa, Buckinghamshiressä sijaitseva kartano. Toisen maailmansodan aikana kartano toimi Yhdistyneen kuningaskunnan kryptoanalyysistä vastaavan Government Code and Cypher School (GC&CS) -organisaation päätukikohtana. Bletchley Parkissa purettiin useita akselivaltojen käyttämiä koodeja. Tunnetuimpia murretuista koodeista ovat saksalaisten Enigma- ja Lorenz-salauskoneiden murtaminen. Bletchley Parkin tuottamasta korkean tason tiedustelutiedosta käytettiin koodinimeä Ultra ja siitä oli merkittävää hyötyä liittoutuneiden sotaponnisteluille ja sen katsotaan lyhentäneen sodan kestoa vaikkakin tiedon merkityksestä sodan lopputuloksen ratkaisuun kiistellään yhä.
Nykyään Bletchley Parkissa toimii yleisölle avoin museo ja kartanossa toimitetaan myös hääseremonioita.
Varhaishistoria

Bletchley Parkin alue kuului alkujaan Eatonin kartanoon ja se mainitaan Englannin vanhimmassa maakirjassa Domesday bookissa. Browne Willis rakensi alueelle kartanon vuonna 1711, mutta Thomas Harrison, joka osti tilan vuonna 1793 purki rakennukset. Ensimmäisen kerran nimeä Bletchley Park käytettiin kun tila tilan hankki arkkitehti Samuel Lipscomb Seckham vuonna 1877. 4. kesäkuuta 1883 tila myytiin Sir Gerbert Samuel Leonille, joka laajensi tilan rakennukset nykyiseen muotoonsa.
Rakennusten arkkitehtuuri on yhdistelmä viktoriaanista gotiikkaa, tudoria ja hollantilaista barokkia ja se oli useiden alueella toisen maailmansodan aikana työskennelleiden hämmennyksen kohteena. Leonin tila oli laajuudeltaan 235 hehtaaria, josta nykyinen Bletchley Park vei noin 22 hehtaaria. Leonin vaimo kuoli vuonna 1937 ja tila myytiin seuraavana vuonna rakennuttajalle, joka aikoi purkaa nykyiset rakennukset ja korvata ne asuinkiinteistöillä. Amiraali Sir Hugh Sinclair joka toimi MI6:n johtajana yritti ensin taivutella valtion hankkimaan tilan, mutta epäonnistuttuaan osti tilan omalla kustannuksellaan. Tilan omistussuhteet eivät olleet yleisessä tiedossa ennen kuin sitä vuonna 1991 oltiin myymässä edelleen.
Tila sijaitsee Oxfordin ja Cambridgen yliopistojen läheisyydessä, mikä oli tärkeätä sen kannalta, että sinne kyettiin houkuttelemaan osaavia koodinmurtajia. Myös hyvä liikenneyhteys Lontooseen oli tärkeä.
Sodan aikana

Hetkeä ennen sodan alkamista, Biuro Szyfrów kertoi puolalaisten saavutuksista saksalaisen Enigma-salauslaitteen koodin purkamiseksi. Britit käyttivät saamiaan tietoja pohjana yrittäessään purkaa laitteen koodia. Ensimmäiset koodinmurtajat saapuivat Bletchley Parkiin 15. elokuuta 1939. Päärakennuksen pohjakerroksessa toimi maa-, ilma- ja merivoimien tiedustelu. Lisäksi pohjakerroksessa sijaitsi puhelinkeskus, kaukokirjoitin-huone, keittiö ja henkilökunnan ruokailutilat. Yläkerros oli varattu MI6:n käyttöön. Tilaa oli kuitenkin alussa liian vähän ja osa työntekijöistä sijoitettiin läheiseen kouluun.
Kartanon vesitorniin rakennettiin sähkötyshuone, jolle annettiin nimeksi asema X. X tarkoitti roomalaista numeroa 10. Huoneesta roikkuvien pitkien antennien ja niiden aiheuttaman sähkömagneettisen säteilyn johdosta asema kuitenkin siirrettiin Bletchley Parkista Whaddoniin.
Eri puolilla maata sijainneet kuunteluasemat, niin kutsutut Y-asemat keräsivät raakasignaalia käsiteltäväksi Bletchley Parkissa. Koodatut viestit kirjoitettiin käsin muistiin ja lähetettiin Bletchleyhin paperilla kuriirilla tai myöhemmin kaukokirjoittimella. Bletchley Park muistetaan parhaiten Enigma-salakirjoituslaitteen koodin purkamisesta, mutta sen merkittävin saavutus oli ehkä saksalaisten ylimmän sodanjohdon kaukokirjoittimissa käyttämän "Fish"-koodauksen murtaminen.
Bletchley Parkin tuottamasta tiedustelutiedosta käytettiin nimitystä Ultra. Tiedosta oli merkittävää hyötyä muun muassa Atlantin taistelussa.
Yhdysvaltojen liityttyä sotaan pääministeri Churchill sopi presidentti Rooseveltin kanssa tiedusteluresurssien yhdistämisestä ja Bletchley Parkiin lähetettiin useita yhdysvaltalaisia koodinmurtajia. Yhdysvaltalaiset kuitenkin työskentelivät lähinnä japanilaisten koodien murtamiseksi.
Bletchley Park joutui vain kerran sotatoimien kohteeksi, kun kolme ilmeisesti Bletchleyn rautatieaseman tuhoamiseksi tarkoitettua pommia osui kartanon alueelle. Pommit eivät kuitenkaan aiheuttaneet merkittävää vahinkoa.
Keniaan, Kilindiniin perustettiin Bletchley Parkin alaisuudessa toiminut tiedusteluasema, jonka tehtävänä oli murtaa japanilaisten käyttämiä koodeja. Murtaminen onnistui kovan työn ja hyvän onnen ansiosta.
Sodan jälkeen Churchill viittasi Bletchley Parkin henkilökuntaan kultaisia munia munineena hanhenaan, joka ei ikinä kotkottanut.
Kryptoanalyysi

Useimmat Bletchley Parkiin lähetetyt viestit purettiin Enigma-salauskoneen muunnoksella.
Vuodesta 1943 maailman ensimmäistä ohjelmoitavaa tietokonetta Colossusta käytettiin saksalaisten kaukokirjoittimen Lorenz-koodin murtamiseen.
Noin 9 000 ihmistä työskenteli Bletchley Parkissa tammikuussa 1945. Heidän joukossaan oli tunnettuja matemaatikkoja ja kryptoanalyytikkoja, joista kaikkein kuuluisin lienee Alan Turing. Useat Bletchley Parkin työntekijät rekrytoitiin heidän poikkeuksellisten lahjojensa vuoksi. Heidän joukossaan oli muun muassa shakkimestareita ja taitavia ristisanatehtävien ratkaisijoita. The Daily Telegraph järjesti muun muassa ristisanatehtävien ratkaisukilpailun. Kaikkiin niihin, jotka ratkaisivat tehtävän alle 12 minuutissa, otettiin yhteyttä heidän rekrytoimisekseen.
Sodan jälkeen

Huomattava osa Bletchley Parkin laitteistoista ja piirustuksista tuhottiin ja tuhannet työntekijät vaikenivat tekemästään työstä, ja vasta 1970-luvulla Bletchley Parkissa tehty työ paljastettiin suurelle yleisölle. Sodan jälkeen kartano kuului useille omistajille.
Vuoteen 1991 mennessä alue oli lähes hylätty ja rakennukset olivat purkukunnossa. 10. helmikuuta 1992 Milton Keynes Boroughin valtuusto päätti suojella alueen. Kolme päivää myöhemmin Bletchley Parkin säätiö perustettiin tehtävänään koodinmurtajien muiston vaaliminen ja alueen museoiminen. Museo avattiin kävijöille vuonna 1993.
Säätiö toimii vapaaehtoisvoimin ja sen johtajana toimii Simon Greenish. Vuonna 2005 yhdysvaltalainen Sidney Frank lahjoitti 500 000 puntaa Alan Turingille omistetun tiedekeskuksen perustamiseksi.
Colossus-tietokone on entisöity Tony Salen johdolla.
24. heinäkuuta 2008 yli 100 tieteentekijää allekirjoitti The Timesille lähetetyn kirjeen, jossa tuomittiin Bletchley Parkin laiminlyönti. Syyskuussa 2008 muun muassa IBM ilmoitti järjestävänsä keräyksen Bletchley Parkin korjaamiseksi.
Aiheesta muualla

Kuvia tai muita tiedostoja aiheesta Bletchley Park Wikimedia Commonsissa
Bletchey Park (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bletchley Park
Käännös suomeksi
Brad Stuart

| Brad Stuart |
| --- | --- |

Henkilötiedot
Syntynyt: 6. marraskuuta 1979 (ikä 44) Rocky Mountain House, Alberta, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  98 kg
Pelaajaura
Pääsarjaura:  1999–2016
Seurat:  San Jose Sharks   Boston Bruins   Calgary Flames   Los Angeles Kings   Detroit Red Wings   Colorado Avalanche
NHL-varaus:  3. varaus, 1998 San Jose Sharks
| Stanley Cup  |
| --- | --- | --- |
|  | Detroit Red Wings | 2008  |
Bradley William "Brad" Stuart (s. 6. marraskuuta 1979 Rocky Mountain House, Alberta) on kanadalainen ammattilaisuransa lopettanut jääkiekkoilija, pelipaikaltaan puolustaja. Hän pelasi urallaan 16 kautta ja yli 1 000 ottelua NHL-liigassa edustaen kuutta eri seuraa. Kaudella 2007–2008 Stuart voitti Stanley Cupin pelatessaan Detroit Red Wingsissä.
Ura

Stuart pelasi junioriuransa melkein kokonaan WHL-liigan Regina Patsissa, lukuun ottamatta kauden 1998–1999 loppuosaa jonka hän pelasi Calgary Hitmenissä. Hän oli junioriaikoina yksi liigan parhaista pelaajista, joten oli luonnollista että hänet varattiin pienellä numerolla. San Jose Sharks varasi hänet nimittäin vuoden 1998 varaustilaisuuden kolmantena pelaajana.
Stuart siirtyi NHL:ään kausi varauksensa jälkeen. Hän pelasi hyvän tulokaskauden, joka huomioitiin kauden päätyttyä parhaan tulokkaan Calder Trophy -äänestyksen toisella sijalla sekä paikkana NHL:n tulokkaiden tähdistöjoukkueessa.
Vaikka Stuart esitti tasaisia otteita pisteiden valossa San Josessa, hänet myytiin suuressa pelaajakaupassa marraskuussa 2005 Boston Bruinsiin yhdessä Marco Sturmin ja Wayne Primeaun kanssa. Toiseen suuntaan matkasi Joe Thornton. Ensimmäisellä kaudellaan Bostonissa Stuart teki uuden piste-ennätyksensä, 43 pistettä.
Kaudella 2006–2007 Stuart myytiin Calgary Flamesiin, jälleen Wayne Primeaun kanssa. Vaihdossa Calgary antoi Chuck Kobasewin ja Andrew Ferencen.
Stuartin sopimus loppui kevääseen 2007, joten hän oli vapaa pelaaja. Stuart kirjoitti kesällä yksivuotisen, 3,5 miljoonan dollarin sopimuksen Los Angeles Kingsin kanssa. Pelaajasiirtojen takarajalla Los Angeles kauppasi Stuartin Detroit Red Wingsiin. Stuart voitti kauden päätteeksi alussa Red Wingsissä Stanley Cupin.
Kesällä 2008 Stuart oli jälleen vapaa pelaaja, mutta hän päätti jatkaa uraansa Red Wingsissä tehden neljän kauden sopimuksen joka oli arvoltaan 15 miljoonaa dollaria. Ennen vapautumista vapaaksi pelaajaksiksi kesällä 2012 Red Wings myi miehen oikeudet San Jose Sharksiin.
Stuart pelasi kaudet 2012–2013 ja 2013–2014 San Josessa. Kesällä 2014 hänet myytiin Colorado Avalancheen vaihdossa kahteen varaustilaisuuden varausvuoroon. Stuartilla oli vielä yksi kausi pelaajasopimusta jäljellä, mutta Avalanche teki hänen kanssaan uuden kolmivuotisen sopimuksen. Kauden 2015–2016 jälkeen Avalanche osti Stuartin sopimuksen viimeisen vuoden ulos ja hän päätti lopettaa pelaajauransa.
Palkinnot

NHL:n tulokkaiden tähdistökentällinen 2000
Stanley Cup 2008
Aiheesta muualla

Brad Stuart The Internet Hockey Databasessa (englanniksi)
Brad Stuart Jatkoaika.comissa (Internet Archive)
Blanka Stajkow

| Blanka Stajkow |
| --- | --- |
 Blanka vuonna 2023.
Henkilötiedot
Syntynyt: 23. toukokuuta 1999 (ikä 25) Szczecin, Puola
Ammatti:  laulaja säveltäjä malli
Muusikko
Aktiivisena:  2021–
Tyylilajit:  popmusiikki 
Soittimet:  kitara 
Levy-yhtiöt:  Warner Music Group
  [ Muokkaa Wikidatassa ] [ ohje ]  
Blanka Stajkow (s. 23. toukokuuta 1999), tunnetaan paremmin nimellä Blanka on puolalais-bulgarialainen laulaja ja malli. Hän edusti Puolaa Eurovision laulukilpailussa 2023 Liverpoolissa kappaleella ”Solo”. Hän tuli kilpailun finaalissa 19. sijalle saatuaan yhteensä 93 pistettä, joista 81 yleisöltä ja 12 ammattilaisraadeilta.
Stajkow esiintymässä vuoden 2023 Eurovision laulukilpailussa toukokuussa.
Diskografia

”Better” (2021)
”Solo” (2023)
”Boys Like Toys” (2023)
”Rodeo” (2023)
"Cara mia" (2024)
"if u want me" (2024)
Bruny Surin

| Mitalit | Mitalit | Mitalit |  |
| --- | --- | --- | --- |
|  Bruny Surin vuonna 2019. |  Bruny Surin vuonna 2019. |  Bruny Surin vuonna 2019. |  |
Maa:   Kanada
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | 4 × 100 m |  |
| MM-kilpailut  | MM-kilpailut  | MM-kilpailut  |  |
|  Kultaa | Göteborg 1995 | 4 × 100 m |  |
|  Kultaa | Ateena 1997 | 4 × 100 m |  |
|  Hopeaa | Göteborg 1995 | 100 m |  |
|  Hopeaa | Sevilla 1999 | 100 m |  |
|  Pronssia | Stuttgart 1993 | 4 × 100 m |  |
Bruny Surin (s. 12. heinäkuuta 1967 Cap-Haïtien, Haiti) on kanadalainen yleisurheilija, joka voitti olympiakultaa  4 × 100 metrin viestijuoksussa olympialaisissa 1996.
Surin muutti perheineen Kanadaan vuonna 1975. Soulin olympialaisissa 1988 hän oli viidestoista pituushypyssä.
MM-kilpailuissa 1991 Surin oli kahdeksas 100 metrin juoksussa. Olympialaisissa 1992 Surin oli neljäs 100 metrin juoksussa ja pääsi 4 × 100 metrin juoksussa välieriin Kanadan joukkueessa.
MM-kilpailuissa 1993 Surin oli viides 100 metrin juoksussa ja voitti pronssia 4 × 100 metrin juoksussa Kanadan joukkueessa. MM-kilpailuissa 1995 Surin voitti hopeaa 100 metrin juoksussa ja kultaa 4 × 100 metrin juoksussa.
Atlantan olympialaisissa 1996 Kanadan joukkue voitti 4 × 100 metrin juoksussa olympiakultaa. 100 metrin juoksussa hän pääsi välieriin.
MM-kilpailuissa 1997 Surin oli voittamassa 4 × 100 metrin juoksussa. 100 metrin juoksussa hän oli seitsemäs. MM-kilpailuissa 1999 hän voitti 100 metrin juoksussa hopeaa.
CTXφ-bakteriofagi

CTXφ on rakenteeltaan filamenttinen bakteriofagi, jonka genomi koostuu yksijuosteisesta DNA:sta. Tämä DNA sisältää ctxA- ja ctxB-geenin, jotka koodaavat koleratoksiinin alayksikköjä. CTXφ-bakteriofagi infektoi Vibrio cholerae -bakteereja. Infektoidessaan bakteerin, jolla ei vielä ole koleratoksiinigeeniä, siirtää bakteriofagi tämän geenin sekä kyvyn tuottaa toksiinia infektoimalleen bakteerille. Tätä tapahtumaa, jossa aikaisemmin toksiinia tuottamaton bakteeri saa toksiinigeenin bakteriofagilta, kutsutaan toksigeeniseksi muuntumiseksi.
Infektoidessaan V. cholerae -bakteeria CTXφ hyödyntää bakteerin pinnalla olevia TCP-piluksia (toxin-coregulated pilus) reseptorinaan. Näitä piluksia V. cholerae käyttää myös kiinnittyessään suoliston epiteelisoluihin.